ai4bharat/Pralekha huggingface dataset:
বিদ্যুৎমন্ত্রক
এনটিপিসি-র মাউদা উৎপাদন কেন্দ্রের ছাই রেল রেকে করে সিমেন্ট উৎপাদন কারখানাগুলিতে পৌঁছে দেওয়া হচ্ছে
নতুন দিল্লি, ৪ নভেম্বর, ২০২০
জ্বালানীর অবশিষ্ঠাংশ হিসেবে পড়ে থাকা ছাই –এর পূর্ণ সদ্বব্যাবহারের লক্ষ্যে এনটিপিসি-র মাউদা উৎপাদন কেন্দ্র তাদের উৎপাদিত ছাই রেল রেকে করে সিমেন্ট উৎপাদন কারখানাগুলিতে পৌঁছে দিচ্ছে। এনটিপিসির এই কেন্দ্র থেকে কর্ণাটকের কালবুর্গিতে রাজশ্রী সিমেন্ট কারখানায় ৫১টি রেল ওয়াগনের সাহায্যে ৩১৮৬ মেট্রিকটন পোড়া ছাই সরবরাহ করা হয়েছে। এর ফলে এনটিপিসি-র মাউদা উৎপাদনকেন্দ্রটি মহারাষ্ট্রের প্রথম বিদ্যুৎ উৎপাদন কেন্দ্র হিসেবে বিপুল পরিমাণ পোড়া ছাই সিমেন্ট উৎপাদন কারখানায় পৌঁছে দিতে পেরেছে।
২০১৯ – ২০ অর্থবর্ষে এনটিপিসি-র মাউদা কেন্দ্রে প্রায় ২৩ লক্ষ ৫৭ হাজার মেট্রিকটন ছাই বিভিন্ন উৎপাদনমূলক কাজে ব্যবহৃত হয়েছে। উল্লেখ করা যেতে পারে এনটিপিস-র এই উৎপাদন কেন্দ্রটিতে বার্ষিক ছাই উৎপাদনের পরিমাণ প্রায় ২৪ – ২৫ লক্ষ মেট্রিকটন। বর্তমানে এই উৎপাদন কেন্দ্রের পোড়া ছাই-এর ১০০ শতাংশই সিমেন্ট ও ছাই থেকে নির্মীত ইট উৎপাদনের কাজে ব্যবহৃত হচ্ছে।
এনটিপিসি, তার বিভিন্ন উৎপাদন কেন্দ্র থেকে তৈরি হওয়া ছাইয়ের ১০০ শতাংশ সদ্বব্যবহারের লক্ষ্যে সিমেন্ট উৎপাদক সংস্থাগুলির সঙ্গে সহযোগিতা গড়ে তোলার উদ্যোগ নিয়েছে।
এনটিপিসি-র ৭০টি বিদ্যুৎ উৎপাদন কেন্দ্রের মোট উৎপাদন ক্ষমতা ৬২.৯ গিগাওয়াট। উৎপাদন কেন্দ্রগুলির মধ্যে ২৪টি কয়লাভিত্তিক, ৭টি গ্যাস বা তরল জ্বালানীভিত্তিক, ১টি জলবিদ্যুৎ, ১৩ টি পুনর্নবীকরণযোগ্য শক্তিভিত্তিক এবং ২৫টি যৌথ উদ্যোগে গড়ে তোলা বিদ্যুৎ উৎপাদন কেন্দ্র রয়েছে। এছাড়াও এনটিপিসি-র আরো ২০ গিগাওয়াট বিদ্যুৎ উৎপাদন কেন্দ্র গড়ে তোলার কাজ চলছে। এই ২০ গিগাওয়াট বিদ্যুতের মধ্যে ৫ গিগাওয়াট পুনর্নবীকরণযোগ্য শক্তি হিসেবে উৎপাদন করা হবে।
CG/BD/SFS
(Visitor Counter : 127
প্রতিরক্ষামন্ত্রক
দুর্ঘটনাগ্রস্ত ভারতীয় বিমান বাহিনী মিগ-২১ যুদ্ধ বিমান
নয়াদিল্লি, ৮ মে, ২০২৩
ভারতীয় বিমান বাহিনীর যুদ্ধ বিমান মিগ-২১ আজ সকাল ৯.৪৫ নাগাদ ভেঙে পড়েছে। সুরাতগড় বিমান ঘাঁটি থেকে নিয়ম মাফিক প্রশিক্ষণের জন্য যুদ্ধ বিমানটি আকাশে ওড়ে। তারপরেই পাইলট বিমানে কিছু জরুরি অবস্থা অনুভব করেন। প্রথাগত নিময় মেনে বিমানের সেই অসুবিধাজনক অবস্থা কাটিয়ে ওঠার চেষ্টা করেন তিনি। শেষ পর্যন্ত তাতে ব্যর্থ হয়ে তিনি বিমান থেকে ঝাঁপ দেন। তাতে তিনি সামান্য কিছু আঘাত পেয়েছেন। সুরাতগড় ঘাঁটির ২৫ কিলোমিটার উত্তর পূর্বাঞ্চলে তাঁকে উদ্ধার করা হয়েছে।
হনুমানগড় জেলায় বাহলুল নগরে একটি বাড়ির ওপর বিমানের ধ্বংসাবশেষ ভেঙে পড়ে। এতে দুর্ভাগ্যবশত তিন জনের প্রাণহানি হয়েছে। প্রাণহানির এই ঘটনায় ভারতীয় বিমান বাহিনী দুঃখপ্রকাশ করেছে এবং শোক সন্তপ্ত পরিবারগুলিকে আন্তরিক সমবেদনা জানিয়েছে। দুর্ঘটনার কারণ সুনিশ্চিত করতে কোর্ট অফ এনকোয়ারি গঠন করা হয়েছে।
PG/AB/NS
(Visitor Counter : 67
স্বাস্থ্যওপরিবারকল্যাণমন্ত্রক
ভারতে বর্তমানে সংক্রমিত চিকিৎসাধীনের সংখ্যা ৩৬ হাজার ১৬৮, যা গত ৬৭৫ দিনের মধ্যে সর্বনিম্ন
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৫০৩, যা গত ৬৮০ দিনের মধ্যে সর্বনিম্ন
ভারতে কোভিড-১৯ টিকাকরণ ১৮০ কোটি ১৯ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.৭২ শতাংশ
সাপ্তাহিক-ভিত্তিতে আক্রান্তের হার ০.৪৭ শতাংশ
নয়াদিল্লি, ১৪ মার্চ, ২০২২
ভারতে গত ২৪ ঘণ্টায় নতুন করে সংক্রমিত হয়েছেন ২ হাজার ৫০৩ জন, যা গত ৬৮০ দিনের মধ্যে সর্বনিম্ন। বর্তমানে ৩৬ হাজার ১৬৮ জন চিকিৎসাধীন, ৬৭৫ দিনের হিসাবে যা সর্বনিম্ন। দেশে মোট সংক্রমিতের মাত্র ০.০৮ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭২ শতাংশ। গত ২৪ ঘণ্টায় ৪ হাজার ৩৭৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৪১ হাজার ৪৪৯ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৫ লক্ষ ৩২ হাজার ২৩২টি নমুনা পরীক্ষা করা হয়েছে। এ পর্যন্ত দেশে ৭৭ কোটি ৯০ লক্ষ ৫২ হাজার ৩৮৩টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৪৭ শতাংশ এবং দৈনিক সংক্রমণের হারও ০.৪৭ শতাংশ।
ভারতে এ পর্যন্ত ১,৮০,১৯,৪৫,৭৭৯টি টিকার ডোজ দেওয়া হয়েছে।
স্বাস্থ্য কর্মীদের মধ্যে ১,০৪,০২,৬৪৭ জন টিকার প্রথম ডোজ, ৯৯,৮৪,৭৮৪ জন টিকার দ্বিতীয় ডোজ এবং ৪৩,১১,৫৬৬ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১১,৫০৫ জন প্রথম ডোজ, ১,৭৪,৭৭,৭৫৭ জন দ্বিতীয় ডোজ এবং ৬৫,৬৫,২৪৮ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৫৮,৯২,৬০৫ জন এবং দ্বিতীয় ডোজ পেয়েছেন ৩,৩৮,৮৩,৮৮০ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৩৩,৪৭,৯০২ জন এবং দ্বিতীয় ডোজ পেয়েছেন ৪৫,৫৪,৯৪,৩৮৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৫,৩৭,৭৩৪ জন। আর দ্বিতীয় ডোজ পেয়েছেন ১৮,২৮,০১,৪৮৭ জন। যাঁদের বয়স ৬০-এর ওপরে তাঁদের মধ্যে ১২,৬৫,৯৩,৫৫৭ জন প্রথম ডোজ, ১১,৩৮,৫০,৯৭৯ জন দ্বিতীয় ডোজ এবং ১,০৩,৮৯,৭৪০ জন সতর্কতামূলক ডোজ পেয়েছেন। এ পর্যন্ত দেশে মোট ২,১২,৬৬,৫৫৪টি সতর্কতামূলক ডোজ দেওয়া হয়েছে।
(CG/CB/SB
প্রধানমন্ত্রীরদপ্তর
২৩ সেপ্টেম্বর নতুন দিল্লিতে আন্তর্জাতিক আইনজীবী সম্মেলন ২০২৩-এর উদ্বোধন করবেন প্রধানমন্ত্রী
এই প্রথম দেশে এধরণের সম্মেলনের আয়োজন করা হল
সম্মেলনের মূল ভাবনা : ‘বিচার প্রদান প্রক্রিয়ার সামনে উদ্ভুত চ্যালেঞ্জসমূহ’
নতুন দিল্লি, ২২ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী ২৩ সেপ্টেম্বর, সকাল ১০টায় নতুন দিল্লির বিজ্ঞান ভবনে আন্তর্জাতিক আইন সম্মেলন ২০২৩-এর উদ্বোধন করবেন। অনুষ্ঠানে ভাষণও দেবেন তিনি।
বার কাউন্সিল অফ ইন্ডিয়া ২৩ ও ২৪ সেপ্টেম্বর, এই সম্মেলনের আয়োজন করেছে। সম্মেলনের মূল ভাবনা ‘বিচার প্রদান প্রক্রিয়ার সামনে উদ্ভুত চ্যালেঞ্জসমূহ’। এই সম্মেলনের উদ্দেশ্য হল, জাতীয় ও আন্তর্জাতিক স্তরের গুরুত্বপূর্ণ বিভিন্ন আইনী বিষয় নিয়ে অর্থপূর্ণ আলোচনা, পারস্পরিক ধারণা ও অভিজ্ঞতার বিনিময় এবং বিভিন্ন আইনী বিষয়ে আন্তর্জাতিক বোঝাপড়া ও সহযোগিতাকে আরও মজবুত করার লক্ষ্যে একটি মঞ্চ গড়ে তোলা। দেশে এধরণের সম্মেলনের আয়োজন এই প্রথম করা হচ্ছে। এবারের সম্মেলনে নতুন আইনী প্রবণতা, আন্তঃসীমান্ত মামলার ক্ষেত্রে চ্যালেঞ্জ, আইনী ক্ষেত্রে প্রযুক্তির প্রয়োগ, পরিবেশ সংক্রান্ত আইন প্রভৃতি নিয়ে আলোচনা হবে।
বিশিষ্ট বিচারপতি, আইনী পেশাদার এবং বিশ্বের প্রথমসারির আইনজীবীরা এই সম্মেলনে যোগ দেবেন।
AC/SD/SKD
(
প্রধানমন্ত্রীরদপ্তর
জি-২০ প্রেসিডেন্সির লোগো, থিম ও ওয়েবসাইটের সূচনা করবেন প্রধানমন্ত্রী শ্রী নরেন্দ্র মোদী
৮ নভেম্বর বিকেলে ভিডিও কনফারেন্সের মাধ্যমে এই অনুষ্ঠানে যোগ দেবেন তিনি
নয়াদিল্লি, ৭ নভেম্বর ২০২২
ভারতের জি-২০ প্রেসিডেন্সির লোগো, থিম এবং ওয়েবসাইটের উদ্বোধন তথা সূচনা করবেন প্রধানমন্ত্রী শ্রী নরেন্দ্র মোদী। আগামী ৮ নভেম্বর বিকেল ৪-৩০ মিনিটে এক ভিডিও কনফারেন্সের মাধ্যমে তিনি যোগ দেবেন এই অনুষ্ঠানে।
উল্লেখ্য, প্রধানমন্ত্রী শ্রী মোদীর চিন্তাদর্শ অনুসরণে উদ্ভাবিত ভারতের বিদেশ নীতিকে নতুনভাবে সাজানো হয়েছে। এর লক্ষ্য হল, আন্তর্জাতিক প্রেক্ষাপটে ভারতের ভূমিকাকে নেতৃত্বের পর্যায়ে উন্নীত করা। এর পরবর্তী পদক্ষেপটি হল এ বছরের ১ ডিসেম্বর থেকে ভারত জি-২০-র নেতৃত্ব তথা সভাপতিত্বের আসনটি অলঙ্কৃত করবে। এরই ফলশ্রুতি হিসেবে আন্তর্জাতিক দিক থেকে গুরুত্বপূর্ণ বিভিন্ন বিষয়ের কর্মসূচিতে এক যোগ্য নেতৃত্বদানের সুযোগ গ্রহণ করতে পারবে ভারত। উদ্ভাবিত জি-২০ প্রেসিডেন্সির লোগো, থিম ও ওয়েবসাইটে ভারতের বিশেষ বার্তা তুলে ধরা হবে। একইসঙ্গে বিশ্বের আঙিনায় অগ্রাধিকারপ্রাপ্ত ক্ষেত্রগুলি চিহ্নিত করা সহজতর হয়ে উঠবে।
বিশ্ব অর্থনৈতিক সহযোগিতা প্রসারের ক্ষেত্রে জি-২০ হল এক বিশেষ মঞ্চ। জি-২০-র সভাপতিত্বকালে ভারতের বিভিন্ন অঞ্চলে ৩২টি পৃথক পৃথক ক্ষেত্রে প্রায় ২ হাজারটির মতো আলাপ-আলোচনা, সম্মেলন ও বৈঠকের পরিসর তৈরি হবে।
প্রসঙ্গত উল্লেখ্য, জি-২০ শীর্ষ সম্মেলন অনুষ্ঠিত হতে চলেছে আগামী বছরে। ভারতের উদ্যোগ-আয়োজনে এটি হবে উচ্চ পর্যায়ের এক আন্তর্জাতিক সমাবেশ।
PG/SKD/DM/
(
উপ-রাষ্ট্রপতিরসচিবালয়
সঙ্কটে গণমাধ্যম, বিপর্যয়কর চ্যালেঞ্জ এবং অনিশ্চিত ভবিষ্যতের বিষয়ে গণমাধ্যমের স্ব-সংশোধন প্রয়োজন : উপরাষ্ট্রপতি
নতুন দিল্লি, ১৮ই ডিসেম্বর, ২০২০
গণমাধ্যম ও সাংবাদিকতার ভবিষ্যৎ সম্পর্কে উদ্বেগ প্রকাশ করে এবং সংহতিনাশক প্রযুক্তিগত সুযোগ সুবিধার ক্ষেত্রে খবরের সত্যতা বজায় রাখা নিয়ে সংশয় প্রকাশ করেছেন উপরাষ্ট্রপতি শ্রী এম ভেঙ্কাইয়া নাইডু। জনগণের কাছে তথ্য পৌঁছে দেওয়ার ক্ষেত্রে গণমাধ্যম তথা সাংবাদিকতার বিশ্বাসযোগ্যতা বজায় রাখার জন্য সংশ্লিষ্ট সকলের প্রতি আহ্বান জানিয়েছেন শ্রী নাইডু। উপরাষ্ট্রপতি আজ হায়দ্রাবাদ থেকে এমভি কামাথ স্মারক বক্তৃতা অনুষ্ঠানে সাংবাদিকতা; অতীত, বর্তমান ও ভবিষ্যৎ শীর্ষক বিষয়ে ভার্চুয়াল পদ্ধতিতে ভাষণ দিচ্ছিলেন।
গণমাধ্যমের স্বাধানতা, পৃষ্ঠপোষকতা, খবর প্রকাশের ক্ষেত্রে নিয়ম-নীতি মেনে চলা, সাংবাদিকদের সামাজিক কর্তব্য, সাংবাদিকতার মূল্যবোধ ও নৈতিকতায় অবক্ষয়, ইয়েলো জার্নালিজম, অসত্য ও অর্থের বিনিময়ে খবর প্রভৃতি সম্পর্কে উদ্বেগ প্রকাশ করেন। তিনি আরো বলেন, ইয়েলো জার্নালিজম, অধিকাংশ ক্ষেত্রে দৃষ্টি আকর্ষণী শিরোনাম প্রচার করে বিভ্রান্তকর তথ্য প্রচার করে।
ইন্টারনেট ও সোশ্যাল মিডিয়ার সম্প্রসারণ ও উত্থানের ফলে সাংবাদিকতার একটি নতুন দিকের উদ্ভব হয়েছে। “তৎক্ষণাৎ খবর” সরবরাহ সংক্রান্ত নতুন এই দিকটি উদ্বেগের কারণ হয়ে উঠেছে। কারণ এধরণের খবরের ক্ষেত্রে বিভ্রান্তিকর তথ্যের প্রচার বেশি হয় এবং সাংবাদিকতার নিয়ম – নীতিগুলির সম্পূর্ণ পরিপন্থী। তিনি আরো বলেন, ইন্টারনেট ব্যবস্থা খবর সংগ্রহ ও প্রচারের উৎসগুলিকেই বিঘ্নিত করেছে। মুদ্রণ মাধ্যমে যে সমস্ত সংবাদ ও প্রতিবেদন প্রকাশিত হয়, তা সোশ্যাল মিডিয়ায় সম্পূর্ণ অন্য দৃষ্টিভঙ্গীতে প্রচার করা হয়ে থাকে। সংবাদের সত্যতা সম্পর্কে এধরণের প্রচার সম্পূর্ণ অনৈতিক। এই প্রেক্ষিতে চিরাচরিত গণমাধ্যমগুলির অস্তিত্ব বজায় রাখতে যথাযথ ব্যবস্থা গ্রহণ করতে হবে।
অষ্টাদশ শতাব্দী থেকে তথ্য প্রচার ও সাধারণ মানুষের ক্ষমতায়নে একটি গুরুত্বপূর্ণ মাধ্যম হিসেবে সংবাদ পত্রিকাগুলির কথা উল্লেখ করে শ্রী নাইডু বলেন, বিংশ শতাব্দীতে বেতার ও টেলিভিশনের উত্থানের পর বর্তমান ইন্টারনেটের যুগেও এমন লক্ষ লক্ষ মানুষ রয়েছেন যারা এখনও সকালে ঘুম থেকে উঠে চা বা কফির কাপ সহযোগে সংবাদপত্র পড়েন। উপরাষ্ট্রপতি জানান, তিনিও তাদের একজন।
গণমাধ্যমের দায়িত্ব ও কর্তব্যের কথা উল্লেখ করে উপরাষ্ট্রপতি বলেন, মত প্রকাশের স্বাধীনতার অর্থ ঈর্ষা বা ঘৃণার প্রকাশ নয়, বরং সহমত পোষণের একটি উপায়। জনগণের ধ্যান ধারণা ও চিন্তাভাবনার সঠিক রূপদানের ক্ষেত্রে গণমাধ্যমের সক্ষমতার কথা উল্লেখ করে শ্রী নাইডু সমস্যার বিষয় তৈরি না করে সমাধান সূত্র খুঁজে বের করার অঙ্গ হয়ে ওঠার জন্য গণমাধ্যমের প্রতি আহ্বান জানান।
গণমাধ্যম ও সাংবাদিকতা যে সঙ্কটের সম্মুখীন হয়েছে এবং তার ফলে যে অনিশ্চয়তা দেখা দিয়েছে, সে সম্পর্কে শ্রী নাইডু এক উজ্জ্বল ভবিষ্যতের লক্ষ্যে নিজেদের অস্তিত্ব টিকিয়ে রাখার জন্য “স্ব-সংশোধন” –এর প্রয়োজনীয়তার ওপর জোর দেন। তিনি গণমাধ্যমগুলিকে উন্নয়নমূলক কর্মসূচীগুলির খবর প্রচারে আরো গুরুত্ব দেওয়ার আহ্বান জানান। কোভিড – ১৯ মহামারীর সময় মানুষের কাছে সঠিক তথ্য পৌঁছে দেওয়ার ক্ষেত্রে গণমাধ্যম যে ভূমিকা পালন করেছে, শ্রী নাইডু তার প্রশংসা করেন।
কৃষিমন্ত্রক
কৃষকদের ওপর বিমুদ্রায়নের প্রভাব
নয়াদিল্লি, ১২ ডিসেম্বর, ২০১৮
২০১৫-১৬ সালে কৃষকদের নির্দিষ্ট গুণমানসম্পন্ন বীজ বিক্রির পরিমাণ ছিল ৩০৪.০৪ লক্ষ কুইন্টাল। ২০১৬-১৭ সালে তা বেড়ে হয় ৩৪৮.৫৮ লক্ষ কুইন্টাল। একইভাবে, সার বিক্রির পরিমাণ দেশে উল্লেখযোগ্যভাবে বেড়েছে। ২০১৬ সালে ৯৯.৬৩ লক্ষ মেট্রিক টন সার বিক্রি করা হয়েছে। সামগ্রিকভাবে ২০১৬-১৭ বর্ষে কৃষিক্ষেত্রে উন্নয়নের হার বেড়েছে ৬.৯ শতাংশ।
২০১৪-১৮ সাল পর্যন্ত পশ্চিমবঙ্গে রবি শস্য বপন করা হয়েছে ২৬৩৮.৪৮ হেক্টর এলাকায়। অন্যদিকে, খরিফ শস্য বপন করা হয়েছে ৪৭৯৭.০৭ হেক্টর জমিতে।
কৃষি ও কৃষককল্যাণ প্রতিমন্ত্রী শ্রী পুরুষোত্তম রুপালা আজ সংসদে এই তথ্য জানান।
SSS/PM/DM
(Visitor Counter : 47
স্বাস্থ্যওপরিবারকল্যাণমন্ত্রক
আজ সকাল ৮টা পর্যন্ত ১৬ লক্ষ স্বাস্থ্যকর্মী ভ্যাকসিন নিয়েছেন
মাত্র ৬ দিনের মধ্যে ভারতে ১০ লক্ষ ভ্যাকসিন ডোজ দেওয়া হয়েছে
নতুন দিল্লি, ২৪ জানুয়ারি, ২০২১
ভারতে বিশেষ প্রযুক্তি ও কৌশল অবলম্বনের কারণে করোনা সংক্রমনের সংখ্যা দিন দিন হ্রাস পাচ্ছে।
দেশে সক্রিয় ভাবে করোনা আক্রান্তের সংখ্যা আজ ছিল ১,৮৪,৪০৮। মোট আক্রান্তের সাথে সক্রিয় হবে আক্রান্তের পরিমাণ কমে হয়েছে ১.৭৩ শতাংশ। গত ২৪ ঘন্টায় মোট ১৫,৯৪৮ জন সুস্থ হয়ে উঠেছেন।
কেরালা, মহারাষ্ট্র, কর্ণাটক, উত্তর প্রদেশ এবং পশ্চিমবঙ্গ এই পাঁচটি রাজ্যে দেশে মোট সক্রিয় আক্রান্তের ৭৫ শতাংশ রয়েছে।
আজ সকাল ৮ টা পর্যন্ত দেশে প্রায় ১৬ লক্ষ  স্বাস্থ্যকর্মী করোনা ভ্যাকসিন নিয়েছেন। গত ২৪ ঘন্টায় প্রায় ২ লক্ষ  জনকে করোনা ভ্যাকসিন দেওয়া হয়েছে।
দেশে মাত্র ৬ দিনে ১০ লক্ষ ভ্যাকসিনের ডোজ দেওয়া হয়েছে। দেশে করোনায় সুস্থতার হার বেড়ে হয়েছে ৯৬.৮৩ শতাংশ। যা ক্রমশই বাড়ছে। গত ২৪ ঘণ্টায় সাতটি রাজ্যে ১৫৫ জনের মৃত্যু হয়েছে।
প্রধানমন্ত্রীরদপ্তর
কেভাড়িয়ায় স্ট্যাচু অফ ইউনিটিতে সর্দার বল্লভভাই প্যাটেল’কে পুষ্পার্ঘ্য অর্পণ করে শ্রদ্ধা জানালেন প্রধানমন্ত্রী জাতীয় একতা দিবসের শপথবাক্য পাঠ করালেন শ্রী মোদী
নয়াদিল্লি, ৩১ অক্টোবর, ২০১৯
সর্দার প্যাটেলের জন্মবার্ষিকী উপলক্ষে প্রধানমন্ত্রী শ্রী নরেন্দ্র মোদী আজ গুজরাটের কেভাড়িয়ায় বিশ্ববিখ্যাত স্ট্যাচু অফ ইউনিটিতে ভারতের লৌহপুরুষ সর্দার বল্লভভাই প্যাটেলকে পুষ্পার্ঘ্য অর্পণ করে শ্রদ্ধা জানান।
সর্দার প্যাটেলের জন্মবার্ষিকী জাতীয় একতা দিবস হিসাবে উদযাপিত হয়।
এক ভারত, শ্রেষ্ঠ ভারত – এর উদ্দেশ্য অর্জনে সারা দেশ জুড়ে একতার লক্ষ্যে দৌড় কর্মসূচির আয়োজন করা হয়।
প্রধানমন্ত্রী বলেছেন, সর্দার প্যাটেলের জন্মজয়ন্তীতে শ্রদ্ধা। দেশ সেবায় তাঁর অবদান অবিস্মরণীয়।
এই উপলক্ষে প্রধানমন্ত্রী কেভাড়িয়ায় জাতীয় একতা দিবসের শপথবাক্য পাঠ করান।
CG/BD/SB
(Visitor Counter : 59
নতুনওপুনর্নবীকরণযোগ্যজ্বালানিমন্ত্রক
শক্তি স্থানান্তরে ভারত বিশ্বকে নেতৃত্ব দিচ্ছে এবং আগামী দিনেও এই নেতৃ্ত্ব অব্যাহত রাখতে চাই
নয়াদিল্লী, ৮ সেপ্টেম্বর, ২০২১
বিশ্বের কয়েকটি দেশের মধ্যে ভারতই অন্যতম দেশ যে পুনর্নবীকরণ শক্তিক্ষেত্রে ক্ষমতা বৃদ্ধির সঙ্গে সঙ্গে প্যারিস জলবায়ু পরিবর্তনের প্রতিশ্রুতি রক্ষা করে চলেছে। শক্তিক্ষেত্রে উন্নয়নের গতি বিবেচনা করে ভারত এখন কেবল তার নির্ধারিত লক্ষ্যই অর্জন করেনি, প্রতিশ্রুতি মতো নির্ধারিত সময়সীমার মধ্যে তার দায়িত্বও পালন করেছে। নতুন ও পুনর্নবীকরণ শক্তি মন্ত্রক এবং শক্তি, পরিবেশ ও জল পর্ষদ-এর যৌথ উদ্যোগে আয়োজিত আজ "এক বিশ্বমানের হাইড্রোজেন ভিত্তিক অর্থনীতি নির্মাণের জন্য বহুপাক্ষিক দৃষ্টিভঙ্গী” শীর্ষক ওয়েবিনারের ভাষণে একথা জানান কেন্দ্রীয় বিদ্যুৎ ও নতুন ও পুনর্নবীকরণ শক্তিমন্ত্রী শ্রী আর কে সিং।
অনুষ্ঠানের ভাষণে কেন্দ্রীয় মন্ত্রী বলেন, ভারত শক্তিক্ষেত্রে পরিবর্তনে বিশ্বকে পথ দেখিয়েছে। ২০৩০ সালের মধ্যে জীবাশ্ম জ্বালানী নয় এমন ক্ষেত্র থেকে বিদ্যুৎ উৎপাদন ক্ষমতা ৫০ শতাংশ পর্যন্ত বাড়ানোর লক্ষ্যমাত্রা নেওয়া হয়েছে। শ্রী সিং বলেন, আগামীদিনও ভারত এই ক্ষেত্রে বিশ্বকে পথ দেখাতে প্রস্তুত রয়েছে। তিনি বলেন, দেশ ১০০ গিগাওয়াট পুনর্নবীকরণ শক্তি উৎপাদন ক্ষমতার ব্যবস্থাপনা প্রতিষ্ঠা করার মাইলফলক অর্জন করা হয়েছে, যা এক গর্বের বিষয়। ২০৩০ সালের মধ্যে ভারতে এর লক্ষ্যমাত্রা ৪৫০ গিগাওয়াট রাখা হয়েছে। শ্রী সিং আরও বলেন, ব্লুমবার্গ ভারতকে পুনর্নবীকরণ শক্তিক্ষেত্রে বিনিয়োগের জন্য সবচেয়ে আকর্ষণীয় গন্তব্যস্থল হিসেবে ঘোষণা করেছে।
অনুষ্ঠানে নতুন ও পুনর্নবীকরণ শক্তি প্রতিমন্ত্রী শ্রী ভগবন্ত খুবা, মন্ত্রকের সচিব সহ বিশিষ্ট ব্যক্তিবর্গ উপস্থিত ছিলেন। এই ওয়েবিনারে আন্তর্জাতিক নীতির ওপর ভিত্তি করে এবং প্রযুক্তির সাহায্যে বিশ্বমানের হাইড্রোজেন ভিত্তিক অর্থনীতি গড়ে তোলার ওপর বিশেষ জোর দেওয়া হয়। পাশাপাশি এই ক্ষেত্রে বাজার তৈরির জন্য বিনিয়োগের ওপরও গুরুত্ব আরোপ করা হয়।
CG/SS/NS
(Visitor Counter : 139
পঞ্চায়েতিরাজমন্ত্রক
পঞ্চায়েতি রাজ প্রতিষ্ঠানের মূল্যায়ন
নতুন দিল্লি, ২২ ডিসেম্বর, ২০২১
গ্রামীণ শাসন এবং দেশের আর্থ-সামাজিক উন্নয়নে পঞ্চায়েতগুলি গুরুত্বপূর্ণ ভূমিকা পালন করে থাকে। দেশের সংবিধানের ৭৩ তম সংশোধনীর মাধ্যমে স্থানীয় স্ব-শাসন ব্যবস্থা চালু করার অঙ্গ হিসেবে পঞ্চায়েতি রাজ ব্যবস্থাপনার সূচনা হয়। সংবিধান অনুসারে গ্রামোন্নয়ন, সামাজিক ন্যায় বিচার, পরিকল্পনা গ্রহণ, আর্থিক বিকাশ ইত্যাদি বাস্তবায়নের ক্ষমতা ও দায়িত্ব পঞ্চায়েতের হাতেই দেওয়া রয়েছে।
সম্প্রতি রাজ্যগুলির সঙ্গে পঞ্চায়েত রাজ মন্ত্রকের পর্যালোচনা বৈঠকে পঞ্চায়েত ব্যবস্থার সুযোগ সুবিধা নিয়ে আলোচনা হয়। মন্ত্রক গ্রামীণ শাসন ব্যবস্থার জন্য পঞ্চায়েতগুলির সক্ষমতা তৈরিতে রাজ্যগুলিকে সহায়তা করে থাকে। গ্রামীণ ভারতের ক্ষমতায়ণের জন্য পঞ্চায়েতি রাজ প্রতিষ্ঠানগুলির আধুনিকীকরণের ওপর বিশেষ জোর দেওয়া হয়েছে। ই-গ্রামস্বরাজ, ডিজিটাল ব্যবস্থাপনা ইত্যাদি উদ্যোগ নেওয়া হয়েছে। চতুর্দশ অর্থ কমিশনের সুপারিশ অনুযায়ী দক্ষতা উন্নয়ন – পঞ্চায়েত সশক্তিকরণ ও রাষ্ট্রীয় গ্রাম স্বরাজ অভিযানে ২০১৯-২০ অর্থবর্ষে ২৮১৪.৩৯ কোটি টাকা বরাদ্দ করা হয়। পঞ্চদশ অর্থ কমিশনের সুপারিশে এই দুই ক্ষেত্রে ৩২১৭.০০ কোটি টাকা বরাদ্দ করা হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় পঞ্চায়েত রাজ প্রতিমন্ত্রী শ্রী কোপিল মোরেশ্বর পাটিল।
CG/SS/SKD/
(Visitor Counter : 226
প্রধানমন্ত্রীরদপ্তর
ক্যান্সার নিরাময়ে পরিকাঠামো শক্তিশালী করার প্রয়াসের প্রশংসা প্রধানমন্ত্রীর
নতুনদিল্লি ১ লা সেপ্টেম্বর
প্রধানমন্ত্রী শ্রী নরেন্দ্র মোদী ক্যান্সার নিরাময়ে পরিকাঠামো শক্তিশালী করার প্রয়াসের প্রশংসা করেছেন।
কেন্দ্রীয় শ্রম এবং কর্মসংস্থান মন্ত্রী শ্রী ভূপেন্দর যাদব এক্স হ্যান্ডেলে লিখেছেন, ইএসআই কর্পোরেশনের ১৯১ তম বৈঠকে দেশ জুড়ে ৩০ টি ইএসআইসি হাসপাতালে কেমোথেরাপি পরিষেবা চালু করা হয়েছে।
প্রধানমন্ত্রী এর উত্তরে বলেন;
“ক্যান্সার নিরাময়ে পরিকাঠামো শক্তিশালী করার প্রশংসনীয় উদ্যোগ। দেশ জুড়ে বহু মানুষ এতে উপকৃত হবেন”।
(AC/AB/CS
পরিবেশওঅরণ্যমন্ত্রক
শ্রী অশ্বিনীকুমার চৌবে পরিবেশ ও অরণ্য মন্ত্রকের প্রতিমন্ত্রী হিসাবে দায়িত্ব নিয়েছেন
নতুন দিল্লি, ১২ জুলাই, ২০২১
শ্রী অশ্বিনীকুমার চৌবে পরিবেশ ও অরণ্য মন্ত্রকের প্রতিমন্ত্রী হিসাবে আজ দায়িত্ব নিয়েছেন।
মন্ত্রকের সচিব শ্রী আর পি গুপ্ত সহ অন্যান্য পদস্থ আধিকারিকরা তাঁকে অভ্যর্থনা জানিয়েছেন।
মন্ত্রকের দায়িত্ব নেওয়ার আগে শ্রী চৌবে পরিবেশ মন্ত্রী হিসেবে একটি চারা গাছ রোপন করেছেন।
দায়িত্ব নেওয়ার পর সাংবাদিকদের কাছে তিনি জানিয়েছেন, নতুন মন্ত্রকের দায়িত্ব দেওয়ায় তিনি প্রধানমন্ত্রী শ্রী নরেন্দ্র মোদীকে অশেষ ধন্যবাদ জানিয়েছেন। শ্রী চৌবে জানিয়েছেন যে, গত সাত বছর ধরে পরিবেশ মন্ত্রক অভূতপূর্ব কাজ করে চলেছে। দেশের বনাঞ্চল কে আরো বৃদ্ধি করাই তাঁর অগ্রাধিকার হবে বলে মন্ত্রী জানিয়েছেন।
CG/ SB
(Visitor Counter : 190
প্রধানমন্ত্রীরদপ্তর
পারস্পরিক স্বার্থ-সংশ্লিষ্ট বিভিন্ন বিষয়ে সহযোগিতা প্রসঙ্গে ভারত ও যুক্তরাজ্যের মধ্যে প্রধানমন্ত্রী পর্যায়ে দ্বিপাক্ষিক বৈঠক
নয়াদিল্লি, ৯ সেপ্টেম্বর, ২০২৩
নয়াদিল্লিতে জি-২০ শীর্ষ সম্মেলনের এক অবসরে যুক্তরাজ্যের প্রধানমন্ত্রী মিঃ ঋষি সুনকের সঙ্গে এক দ্বিপাক্ষিক বৈঠকে মিলিত হলেন ভারতের প্রধানমন্ত্রী শ্রী নরেন্দ্র মোদী। প্রধানমন্ত্রী পদে বৃত হওয়ার পর মিঃ সুনকের এটিই প্রথম ভারত সফর। তিনি প্রধানমন্ত্রী পদে নির্বাচিত হয়েছিলেন গত বছর অক্টোবর মাসে।
বৈঠকে দুই নেতাই ভারত ও যুক্তরাজ্যের মধ্যে সুসংবদ্ধ কৌশলগত অংশীদারিত্বের অগ্রগতিতে বিশেষ সন্তোষ প্রকাশ করেন। দ্বিপাক্ষিক সহযোগিতার ক্ষেত্রে দু’দেশ মিলিতভাবে বিভিন্ন ক্ষেত্রে অনেকটাই এগিয়ে গেছে বলে তাঁরা মত পোষণ করেন। একইসঙ্গে, আগামী ২০৩০ সাল পর্যন্ত ভারত-যুক্তরাজ্য সহযোগিতার সুনির্দিষ্ট রোডম্যাপটি সম্পর্কে তাঁরা মতবিনিময় করেন।
ভারতের জি-২০ সভাপতিত্বকালে যুক্তরাজ্যের সহযোগিতা ও সমর্থনের কথা উল্লেখ করে শ্রী মোদী যুক্তরাজ্যের ভূমিকার বিশেষ প্রশংসা করেন। তিনি বলেন, জি-২০-র বিভিন্ন বৈঠক ও অনুষ্ঠানে যুক্তরাজ্যের উচ্চপর্যায়ের অংশগ্রহণ নিঃসন্দেহে প্রশংসার দাবি রাখে।
দুই নেতাই কৌশলগত ক্ষেত্রে ভারত-যুক্তরাজ্য মিলিত সহযোগিতার বিষয়টি পর্যালোচনাকালে অর্থনীতি, প্রতিরক্ষা, নিরাপত্তা, প্রযুক্তি প্রচেষ্টা, পরিবেশ-বান্ধব প্রযুক্তি, জলবায়ু পরিবর্তন, স্বাস্থ্য এবং অন্যান্য ক্ষেত্রে মিলিত অগ্রগতির বিষয়টিকে প্রাধান্য দেন। পারস্পরিক স্বার্থ-সংশ্লিষ্ট বিভিন্ন আঞ্চলিক তথা আন্তর্জাতিক বিষয়েও মতবিনিময় করেন তাঁরা।
দুই প্রধানমন্ত্রীই মুক্ত বাণিজ্য চুক্তির বিষয়টি পর্যালোচনাকালে এই মর্মে আশা প্রকাশ করেন যে অন্যান্য ক্ষেত্রেও যাবতীয় সমস্যার অনতিবিলম্বেই সমাধান সম্ভব হয়ে উঠবে এবং এর মাধ্যমেই পারস্পরিক কল্যাণে একটি সুষম ও উন্নয়নকামী মুক্ত বাণিজ্য চুক্তি সম্পর্কে অচিরেই সিদ্ধান্ত গ্রহণ করা হবে।
এ সম্পর্কে আরও বিশদ ও বিস্তারিত আলোচনার জন্য মিঃ সুনককে যত শীঘ্র সম্ভব আবার ভারত সফরের আমন্ত্রণ জানিয়ে শ্রী মোদী বলেন যে এই ধরনের দ্বিপাক্ষিক সফরের মাধ্যমে সমস্ত বিষয়ের আশু নিষ্পত্তি সম্ভব হয়ে উঠবে।
প্রধানমন্ত্রী মিঃ সুনক শ্রী মোদীর এই আমন্ত্রণ গ্রহণ করে জি-২০ শীর্ষ সম্মেলনের সাফল্যের লক্ষ্যে তাঁর শুভেচ্ছা জ্ঞাপন করেন।
AC/SKD/DM
(
প্রধানমন্ত্রীরদপ্তর
প্রধানমন্ত্রীর ১৩-১৫ জুলাই ফ্রান্স ও সংযুক্ত আরব আমিরশাহী সফর
নতুন দিল্লি, ১২ জুলাই, ২০২৩
প্রধানমন্ত্রী শ্রী নরেন্দ্র মোদী ১৩-১৫-ই জুলাই রাষ্ট্রীয় সফরে ফ্রান্স এবং সংযুক্ত আরব আমিরশাহী যাবেন ।
ফরাসি রাষ্ট্রপতি শ্রী ইমানুয়েল ম্যাক্রোঁর আমন্ত্রণে প্রধানমন্ত্রী ১৩ ও ১৪-ই জুলাই প্যারিস যাবেন । ১৪-ই জুলাই বাস্তিল দিবস কুচকাওয়াজে সম্মানীয় অতিথি হিসেবে তিনি উপস্থিত থাকবেন । এই অনুষ্ঠানে ভারতীয় বিমানবাহিনী, নৌবাহিনী এবং সামরিক বাহিনীর সদস্যরা অংশগ্রহণ করবেন ।
শ্রী মোদী রাষ্ট্রপতি ম্যাক্রোঁ-র সঙ্গে আনুষ্ঠানিক আলোচনায় মতবিনিময় করবেন । প্রধানমন্ত্রীর সম্মানার্থে শ্রী ম্যাক্রোঁ রাষ্ট্রীয় ভোজসভা এবং ব্যক্তিগত নৈশভোজের আয়োজন করবেন ।
প্রধানমন্ত্রী ফরাসি প্রধানমন্ত্রী, সেনেট এবং ফ্রান্সের ন্যাশনাল অ্যাসেম্বলির সভাপতিদের সঙ্গে সাক্ষাৎ করবেন । এছাড়াও তিনি ফ্রান্সে বসবাসরত ভারতীয় সম্প্রদায়, ভারতীয় ও ফরাসি সংস্থাগুলির মুখ্য কার্যনির্বাহী আধিকারিক এবং বিশিষ্ট ফরাসি ব্যক্তিত্বদের সঙ্গে পৃথকভাবে মত বিনিময় করবেন ।
ভারত-ফ্রান্স কৌশলগত অংশিদারিত্বের রজত জয়ন্তী বর্ষ উপলক্ষ্যে প্রধানমন্ত্রীর এবারের সফর বিশেষ গুরুত্বপূর্ণ । এর মাধ্যমে কৌশলগত, সাংস্কৃতিক, বিজ্ঞান, শিক্ষা এবং আর্থিক সহযোগিতার মতো বিভিন্ন ক্ষেত্রে ভবিষ্যতে এই অংশিদারিত্বকে কীভাবে প্রসারিত করা যায়, সেবিষয়ে সিদ্ধান্ত নেওয়া হবে ।
প্রধানমন্ত্রী ১৫-ই জুলাই আবুধাবি সফর করবেন । তিনি সেখানে সংযুক্ত আরব আমিরশাহীর রাষ্ট্রপতি এবং আবুধাবির শাসক শেখ মোহামেদ বিন জায়েদ আল নাহিয়ানের সঙ্গে বৈঠক করবেন । ভারত-সংযুক্ত আরব আমিরশাহীর কৌশলগত অংশিদারিত্ব ক্রমশ শক্তিশালী হচ্ছে । প্রধানমন্ত্রীর এই সফরে জ্বালানী, শিক্ষা, স্বাস্থ্য পরিষেবা, খাদ্য নিরাপত্তা, আর্থিক ক্ষেত্রে প্রযুক্তি অর্থাৎ ফিনটেক, প্রতিরক্ষা এবং সংস্কৃতি সহ বিভিন্ন ক্ষেত্রে সহযোগিতার নতুন নতুন সুযোগ শণাক্ত করা হবে । ইউএনএফসিসিসি-র কপ-টোয়েন্টি এইটে সংযুক্ত আরব আমিরশাহীর সভাপতিত্ব, ভারতের সভাপতিত্বে জি-২০ গোষ্ঠীর বৈঠকে সেদেশের বিশেষ আমন্ত্রিত হিসেবে উপস্থিত থাকার আবহে এই সফরের সময় আন্তর্জাতিক বিভিন্ন গুরুত্বপূর্ণ বিষয়ে পারস্পরিক সহযোগিতা নিয়ে দুদেশের মধ্যে আলোচনা হবে ।
CG/CB/RAB ..........
(
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে রৌপ্য পদক জয়ী আব্দুল্লা আবুবাকের’কে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে রৌপ্য পদক জয়ী আবুদল্লা আবুবাকের’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “বার্মিংহাম কমনওয়েলথ ক্রীড়া প্রতিযোগিতায় ট্রিপল জাম্পে আব্দুল্লা আবুবাকেরের রৌপ্য পদক জয়ের খবর শুনে আমি আনন্দিত। কঠোর পরিশ্রম ও নিষ্ঠার কারণে তাঁর এই পদক জয়। ভবিষ্যতে তাঁর সাফল্য কামনা করি। #Cheer4India"।
PG/CB/SB
(
পর্যটনমন্ত্রক
ভারতে আটকে পড়ার বিষয়ে পোর্টালে প্রথম ৫ দিনে ৭৬৯ জন বিদেশী পর্যটকের নাম নথিভুক্তকরণ
নতুনদিল্লি, ৬ এপ্রিল, ২০২০
কেন্দ্রীয় পর্যটন মন্ত্রক, কোভিড–১৯ মহামারীর কারণে দেশজুড়ে প্রতিরোধমূলক নিয়ন্ত্রণ ব্যবস্থা অর্থাৎ লকডাউন কার্যকর হওয়ার পর দেশের বিভিন্ন প্রান্তে আটকে থাকা বিদেশী পর্যটকদের চিহ্নিত করে তাদের সাহায্য করার লক্ষ্যে ৩১ মার্চ www.strandedinindia.com এই ওয়েবসাইটটির সূচনা করে। প্রথম ৫ দিনে দেশের নানা প্রান্তে আটকে থাকা ৭৬৯ জন বিদেশী পর্যটক এই পোর্টালে তাঁদের নাম নথিভু্ক্ত করেছেন।
এই আটকে থাকা বিদেশী পর্যটকদের সাহায্য করার জন্য প্রতিটি রাজ্য সরকার এবং কেন্দ্রশাসিত অঞ্চলের প্রশাসন একজন নোডাল অফিসার নিয়োগ করেছে। পর্যটন মন্ত্রকের ৫টি আঞ্চলিক কার্যালয়, এই নোডাল অফিসারদের সঙ্গে সমন্বয় রেখে চলেছে। এই কার্যালয়গুলি আটকে থাকা বিদেশীদের ভিসা সংক্রান্ত সমস্যার সমাধানের জন্য অভিবাসন দপ্তর এবং এফ.আর.আর.ও-র সঙ্গে যোগাযোগ রেখে চলেছে। এই সমস্ত পর্যটকদের নিজ নিজ দেশে ফেরত পাঠানোর জন্য মন্ত্রক, সংশ্লিষ্ট দেশগুলির দূতাবাসের সঙ্গে সমন্বয় বজায় রাখছে। এছাড়া বিদেশমন্ত্রক এবংস্বরাষ্ট্রমন্ত্রকও একাজে সাহায্য করছে।
আটকে থাকা বিদেশীরা এই ওয়েব পোর্টালে তাঁদের ইমেল এবং টেলিফোন নম্বর দিয়েছেন। এরফলে মন্ত্রক, সহজেই এদের সঙ্গে চিকিৎসা, খাদ্য এবং থাকার জায়গার ব্যাপারে খোঁজ-খবর নিচ্ছে। মার্কিন এক নাগরিক যিনি বিহারের সুপৌলে আটকে ছিলেন, তিনি এই পোর্টালের মাধ্যমে যখন জানান যে, তার ছেলের দিল্লিতে একটি অস্ত্রোপচার  হয়েছে, তখন রাজ্য এবং কেন্দ্র, ঐ মহিলাকে দিল্লিতে পৌঁছে দেবার ব্যবস্থা করেছে।
কোস্টারিকার ২ জন নাগরিক, চিকিৎসার জন্য চেন্নাইয়ে এসেছিলেন। লকডাউনের ফলে তাঁরা চিন্তিত হয়ে পোর্টালে যোগাযোগ করেন। রাজ্য সরকার এবং কোস্টারিকার দূতাবাসের সঙ্গে সমন্বয় সাধনের মাধ্যমে প্রয়োজনীয় ব্যবস্থা নেওয়ার পর তারা এখন আতঙ্ক মুক্ত।
আমেদাবাদে, অষ্ট্রেলিয়ার একটি পরিবার আটকে ছিলো। ঐ পরিবারের একজন সদস্য মৃগী রোগী। তার ঔষুধ শেষ হয়ে যাওয়ার বিষয়টি তিনি পোর্টালে জানালে জেলার কালেক্টরেট সেই ঔষুধের ব্যবস্থা করে দেয়।
এই ঘটনাগুলির মারফত এটা স্পষ্ট যে, সঙ্কটের যে কোনো সময় এই পোর্টাল, বিদেশী পর্যটকদের সাহায্য করবে। আমাদের দেশে আসা বিদেশী অতিথিদের সবরকমের স্বাচ্ছন্দ্য দিতে সরকার দায়বদ্ধ। “অতিথি দেবঃ ভব” এই মন্ত্রে ভারত অতুলনীয় হয়ে উঠেছে।
(CG/CB/SFS
প্রধানমন্ত্রীরদপ্তর
রাজস্থানের চিত্তোরগড়ে সানওয়ারিয়া শেঠ মন্দিরে দর্শন ও পূজা প্রধানমন্ত্রীর
নয়াদিল্লি, ০২ অক্টোবর, ২০২৩
প্রধানমন্ত্রী শ্রী নরেন্দ্র মোদী রাজস্থানের চিত্তোরগড়ে সানওয়াড়িয়া শেঠ মন্দিরে দর্শন ও পূজার্চনায় অংশ নেন।
প্রধানমন্ত্রী এক্স হ্যান্ডেলে তাঁর বার্তায় বলেন, “চিত্তরগড়ের ঐতিহাসিক সানওয়ারিয়া শেঠ মন্দিরে দর্শন ও পুজো করে আমি অভিভূত। এখানে আমি রাজস্থানে বসবাসকারী আমার পরিবার-পরিজনের সুখ – সমৃদ্ধি কামনা করেছি”।
PG/PM/SB
(